KIRJALLINEN KYSYMYS E-3227/02 esittäjä(t): Sérgio Marques (PPE-DE) komissiolle. Etelä-Afrikan tasavallan kanssa tehtävän poliisiyhteistyön kehittämistä koskevien yhteistyöhankkeiden tila.



Virallinen lehti nro 051 E , 26/02/2004 s. 0010 - 0011



KIRJALLINEN KYSYMYS E-3227/02 esittäjä(t): Sérgio Marques (PPE-DE) komissiolle (14. marraskuuta 2002) Aihe: Etelä-Afrikan tasavallan kanssa tehtävän poliisiyhteistyön kehittämistä koskevien yhteistyöhankkeiden tila Kärsimysten vaivaamassa Afrikassa, etenkin mantereen eteläisessä osassa, uusi demokraattinen ja epäinhimillisestä rotuerottelusta vapautunut Etelä-Afrikka nousee esiin merkittävänä kehitystä ja vakautta aikaansaavana tekijänä. Se on osoittanut, että kurjuudelle, sisällissodalle, diktatuurille, korruptiolle ja tehottomalle hallinnolle on vaihtoehtoinenkin suunta mahdollinen. Etelä-Afrikassa vallitsee kuitenkin tilanne, jolle ovat ominaisia hyvin vakavat ongelmat, joihin EU ja kansainvälinen yhteisö eivät voi suhtautua välinpitämättömästi. Etenkin aids-tapausten suunnaton määrä, korkeat työttömyysluvut, taloudellinen pysähtyneisyys ja äärimmäisen huolestuttava väkivaltainen rikollisuus aiheuttavat ongelmia. Nyt tämä hälyttävän yleinen rikollisuus kohdistuu traagisesti sekä Etelä-Afrikan kansaan että maahan asettautuneisiin eurooppalaisiin siirtolaisyhteisöihin. On selvää, että Etelä-Afrikalla on vakavia vaikeuksia selvitä näistä vastoinkäymisistä ilman kansainvälisen yhteisön tukea ja myötätuntoa, joihin liittyen Euroopan unionilla on merkittävä tehtävä, sillä se on yhdessä jäsenvaltioidensa kanssa vastuussa yli 70 prosentista Etelä-Afrikalle myönnettävästä kansainvälisestä avusta. Muistettakoon, että tämän yhteistyön piirissä toteutetaan parhaillaan hankkeita, joiden tarkoituksena on suoraan edistää ja parantaa Etelä-Afrikan turvallisuuden tasoa (Etelä-Afrikan poliisivoimien organisointia ja virallista tukemista koskeva hanke 18,5 miljoonaa euroa, oikeusjärjestelmän muuttamista koskeva tukihanke 25 miljoonaa euroa, Cabo Orientalin provinssin poliisitoimien tukihanke 10,8 miljoonaa euroa). Kysyn komissiolta seuraavaa: 1. Mikä on edellisessä kappaleessa mainittujen hankkeiden tila (fyysinen ja rahoituksellinen toteutus) ja miten niiden odotetaan parantavan turvallisuusoloja Etelä-Afrikassa? 2. Aikooko komissio vahvistaa ja laajentaa edellä mainittuja hankkeita muille Etelä-Afrikan alueille? Aikooko se suunnitella ja käynnistää uusia hankkeita tällä alalla? 3. Onko komissio hyväksynyt joitakin suosituksia, joita Euroopan parlamentti esitti viimeisessä Etelä-Afrikan tilannetta koskevassa päätöslauselmassaan? Jos on niin mitä? Poul Nielsonin komission puolesta antama vastaus (23. joulukuuta 2002) 1. Tarkasteltaessa turvallisuutta koskevassa kohdassa mainittujen yhteisön kehitysyhteistyöohjelmien tavoiteltuja vaikutuksia niiden päätavoitteena on Etelä-Afrikan poliisivoimien (jäljempänä SAPS) ja muiden asianomaisten rikosoikeuden alan laitosten tarjoamien palvelujen parantaminen Etelä-Afrikan haavoittuville väestönosille. Lisäksi ohjelmien tavoitteena on oikeussuojan saatavuuden parantaminen, rikollisuuden ehkäiseminen ja rikollisuuden torjuntaan liittyvien politiikkojen kehittäminen ja täytäntöönpano laajemmin, esimerkiksi kansallinen raiskauksenvastainen strategia ja politiikkojen kehittäminen aseista vapaiden vyöhykkeiden tukemiseksi. Ohjelmilla tuetaan myös SAPS:n tutkimuskapasiteetin lisäämistä tukemalla DNA-rikostietokannan kehittämistä siten, että DNA-tunnisteita voidaan käyttää apuna epäiltyjen rikollisten ja tehtyjen rikosten yhdistämisessä. Tästä on hyötyä myös raiskausten ja lasten hyväksikäytön kaltaisten seksuaalirikosten ratkaisemisessa. >TAULUKON PAIKKA> 2. Komissio on yhteistyössä SAPS:n kanssa laatinut uuden ehdotuksen 25 miljoonan euron suuruisen määrärahan myöntämiseksi ohjelmalle, jonka painopisteenä on tukea naisia ja lapsia vastaan tehtyjen rikosten torjuntaa Itä-Kapmaan provinssissa (ohjelman rahoitukseen osallistuu myös Yhdistyneen kuningaskunnan kansainvälisen kehityksen ministeriö). Osa tätä ohjelmaa voidaan toteuttaa KwaZulu-Natalin provinssissa vuoden 2003/2005 maakohtaisessa strategia-asiakirjassa esitetyn suunnitelman mukaisesti. Ohjelman vahvuus on sen ehkäisevä luonne ja voimakas pyrkimys vähentää väkivaltaa etelä-afrikkalaisissa kodeissa. Käsittelemällä perheväkivaltaa koskevaa kysymystä joka on yksi sosiaaliseen epävakauden pohjimmaisia syitä rikosten määrän odotetaan vähentyvän jatkossa. 3. Edellä esitetyn perusteella ja parlamentin suositusten mukaisesti komissio vahvistaa aikomuksensa jatkaa rikosoikeudellista yhteistyötä vuosien 2003/2005 maakohtaisessa strategia-asiakirjassa esitetyn suunnitelman mukaisesti; sen mukaan on tärkeää parantaa palvelujen tuotantoa, ehkäistä haavoittuvia ryhmiä vastaan tehtäviä rikoksia ja lisätä yhteisön osallisuutta ja rikosoikeudellista vastuuta.